text: Kom við á bíbliuskeið, sum verður við Genesaretvatnið frá umleið 26. juni til 13. juli 2023
text: #000001
text: Tú kanst vænta ein fjølbroyttan og læruríkan túr í heilaga landinum, har tú eisini fært høvi, í góðum felagsskapi við føroyingar, at njóta sólina og hitan og vitja støðini, har Jesus virkaði, eitt nú Jerúsalem, Golgata, Oljufjallið, Getsemane, Nazaret, Kapernaum og fleiri onnur støð.Vakna hvønn morgun og síggj vakra útsýnið yvir Genesaretvatnið og gleð teg til nýggjar upplivingar.Vit vitja eisini í forkunnugum støðum sum í Silo, Sámáriu, Kesareu, Deyðahavið, Massada Timna, Eilat, Holocoustsavnið og aðrastaðni.
text: #000002
text: Stutt um skránna:– Bíbliutímar verða hildnir dagliga.– Vitjað verður á fleiri kendum bíbilskum støðum.– Vit búgva stutt frá Tiberias, har møguleiki er at njóta sólina, svimja, fara til handils v.m.– Teir seinastu dagarnar verða vit í Jerúsalem.
text: #000004
text: Evni á bíbliutímunum: HebrearabræviðHebrearabrævið hevur ein heilt serligan leiklut í Bíbliuni við síni sterku boðan av Kristusi út frá Gamla testamenti. Við soleiðis at tulka fyriskipanir í gamla sáttmálanum í ljósinum frá evangeliinum er Hebrearabrævið kanska tað skriftið, sum sterkast bindur alla Bíbliuna saman til eina heild. Greiða endamálið er at vekja lesarans trúgv á Jesus Krist, hann sum er miðdepilin í bæði heimssøguni og Guds frelsusøgu og sum við at bøta fyri allar heimsins syndir legði ein nýggjan og livandi veg til Guds.Tískil kann Hebrearabrævið eisini vera ein spennandi karmur um eina vitjan í heilaga landinum, har Jesus úr Nasaret sjálvur gekk Guds ørindi og virkaði millum samtíðarfólk sítt. Á bíbliutímunum gjøgnumganga vit týðandi partar av Hebrearabrævinum.
text: #000006
text: Undirvísari á bíbliuskeiðnum:Øssur Kjølbro, prestur í føroysku fólkakirkjuni og dunaligur undirvísari.
text: #000007
text: Kostnaður:Ikki greitt enn.(Tá ið bíbliuskeiðið var í 2019, var prísurin 18.300 krónur, íroknað flogferðaseðlar, øll atgongumerki, ferðing og uppihald í Ísrael, og flestu máltíðirnar).Tilmelding:Frants Jensen, tel 296552 ella jensenfrants@gmail.comMarna Ellingsgaard Jensen, tel 793401 ella marell@olivant.fo
text: #000009